Document ID: 31993R0739

NEUVOSTON ASETUS (ETY) N:o 739/93,
annettu 17 päivänä maaliskuuta 1993,
maitojauheen yhteisen hinnan soveltamisesta Portugalissa
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan, ja erityisesti sen 234 artiklan 3 kohdan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
yhteismarkkinoiden toteuttaminen edellyttää kaupan esteiden poistamista sekä yhteisön, sellaisena kuin se on 31 päivänä joulukuuta 1985, jäsenvaltioiden välillä, että niin laajalti kuin mahdollista näiden jäsenvaltioiden ja Espanjan ja Portugalin välillä käytävässä kaupassa,
rasvattoman maitojauheen osalta erotuksen Portugalissa sovellettavan hinnan ja yhteisen hinnan välillä tulisi liittymisasiakirjan mukaan johtaa hintojen mukauttamiskauden jatkamiseen ja tämän seurauksena liittymistasausmaksujen soveltamiseen vuoteen 1995; portugalilaisille tuottajille myönnettävä aleneva siirtymätuki mahdollistaisi kuitenkin tällaisen jatkamisen välttämisen ja se auttaisi toteuttamaan hintojen mukauttamisen, ja
niiden vaikeuksien huomioon ottamiseksi, joita maitotuotteita koskevan täydentävän kaupan järjestelmän poistaminen aiheuttaa portugalilaisille tuottajille, olisi vahvistettava edellä tarkoitetun tuen ensimmäinen määrä korkeammaksi kuin pelkkä hintaero maidon typpipitoisen aineen hintojen välillä (1,57 ecua) ja säädettävä sen asteittaisesta alentamisesta markkinointivuoden 1997/1998 loppuun asti,
ON ANTANUT TÄMÄN ASETUKSEN:
1 artikla
Rasvattoman maitojauheen yhteistä hintaa sovelletaan Portugalissa.
2 artikla
1 Portugalissa tukea myönnetään maitotuottajille markkinointivuoden 1997/1998 loppuun asti.
Se vahvistetaan 2,50 ecuun 100 kilogrammaa maitoa kohden tämän asetuksen voimaantulon ja markkinointivuoden 1993/1994 alun väliselle ajanjaksolle, ja sitä vähennetään vastaavasti kuudennes, viidennes, neljännes, kolmanneksen ja puolet markkinointivuosina 1993/1994, 1994/1995, 1995/1996, 1996/1997 ja 1997/1988.
2 Edellä 1 kohdassa säädettyä tukea pidetään interventiona asetuksen (ETY) N:o 729/70(2) 1 artiklan 2 kohdan mukaisesti.
3 artikla
Edellä 2 artiklassa säädetyn tuen soveltamista koskevat yksityiskohtaiset säännöt säädetään asetuksen (ETY) N:o 804/68(3) 30 artiklassa säädettyä menettelyä noudattaen.
Samaa menettelyä noudattaen säädetään tarvittaessa tarvittavista siirtymätoimenpiteistä tässä asetuksessa säädetyn järjestelmän sopusointuisen täytäntöönpanon varmistamiseksi.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 1993.

Labels: 2
17
19
6
18